《赠潘卿用太白送韦八之西京韵》
明代·唐桂芳

别君春蚕生，见君秋雁去。几回拾海月，照见珊瑚树。

平生经济心，投老不得遇。冉冉道途间，两鬓袭尘雾。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。